
DR.30.8.2006 87 

 

 

 Kita sudah tahu yang ada grid mahu dibuat daripada Sandakan ke Kota 
Kinabalu ke Kudat dan sebagainya tetapi sampai bila ini dan kita ingin tahu 
apakah langkah-langkah yang telah diambil oleh pihak kementerian untuk 
memastikan supaya black out di negeri Sabah ini dapat dikurangkan sebab ini 
mengakibatkan banyak masalah kepada rakyat. Saya juga ingin mengambil 
peluang ini untuk bertanya apakah soal pampasan setelah semasa pembinaan 
grid daripada melawat dari Kota Kinabalu ke Kudat yang telah melalui kawasan 
saya di Tuaran sudah diselesaikan. Dan apakah lagi masalah-masalah yang 
dihadapi sebab rakyat di kawasan Tuaran masih lagi jumpa dengan saya tentang 
permasalahan yang mereka hadapi dalam hal ini.   

 Tuan Pengerusi saya beralih kepada soal Rancangan Bekalan Air Negeri 
Sabah yang melibatkan RM465,000 ini. Sebenarnya ini melibatkan pembinaan 
tambahan loji di kawasan saya di Tuaran iaitu di Tambilaung, dan pihak Jabatan 
Air Negeri Sabah telah membina ini untuk memastikan supaya masalah bekalan 
air bagi seluruh bandar raya Kota Kinabalu dan juga di kawasan khususnya 
sampai ke Penampang dan juga barangkali sampai ke daerah Tuaran di daerah 
Papar di masa akan datang tidak menghadapi masalah. Iaitu apabila musim 
kemarau air masih boleh dibekalkan sebab walaupun air di Sungai Tuaran tohor 
kita boleh ambil daripada loji daripada empangan untuk di treat dan akhirnya 
dibekalkan ke kawasan Kota Kinabalu. Dan begitu juga semasa banjir sekarang ini 
kita menghadapi masalah tetapi setelah hal ini selesai masalah bekalan air dapat 
diatasi. Dan tentu sekali kita menyokong, selama ini kita menyokong pembinaan 
loji ini.   

 Persoalan di hadapan kita sekarang juga dipaparkan oleh pihak media 
ialah soal pampasan tanah-tanah yang telah diambil untuk pembinaan loji. Dan 
dalam hal ini saya selaku Ahli Parlimen Tuaran pun selama ini tidak terlibat tidak 
diberitahu tentang projek ini sehinggalah masalah pihak kontraktor telah 
menghadapi kebuntuan di mana orang-orang kampung pemilik-pemilik tanah tidak 
mahu pindah selagi projek ini pampasan tidak dapat diselesaikan. Dan saya 
sendiri terlibat selepas itu saya minta taklimat daripada pihak pejabat daerah lepas 
itu Pihak Jabatan Air telah memberi taklimat. Dan kita terlibat lepas itu kita minta 
supaya pihak kontraktor dan pihak yang terlibat dapat duduk bersama 
menyelesaikan masalah supaya kerja dapat diteruskan dan pampasan itu dapat 
dilaksanakan.   

 Persoalan di sini ialah apabila projek-projek seperti minyak jalankan kita 
tidak libatkan supaya kita dapat membantu. Sudah menghadapi kebuntuan baru 
melibat kepada kita. Dalam hal ini Tuan Pengerusi apa yang menghairankan saya 
ialah pampasan terhadap sikap yang telah diambil apabila mengambil tanah-tanah 
orang-orang kampung ialah kalau mereka tidak dapat terima tawaran harga yang 
diberi kita boleh gunakan seksyen 3, Ordinan Tanah Negeri Sabah iaitu acquisition 
ambil sahaja. Kalau sikap begini tentu sekali tidak boleh menyelesaikan. Dan saya 
amat terkejut Tuan Pengerusi pada ketika itu saya di luar negeri secara kebetulan 
dengan tugas-tugas Parlimen dipaparkan oleh TV3 tentang masalah ini dan riuh 
seluruh Tuaran tentang masalah pampasan di Tambilaung tentang projek ini. Dan 
bila saya balik saya mengatakan kenapa pihak pejabat daerah pihak-pihak yang 
terlibat ini tergesa-gesa sedangkan kita ini sebenarnya dalam perbincangan.   

 Dan sebelum mereka mengambil tindakan, saya sendiri sebagai Ahli 
Parlimen telah mengambil inisiatif untuk mencari tapak di mana kita boleh 
pindahkan 15 buah keluarga yang tidak mempunyai tanah pun di sana.  



Kita sudah tahu yang ada grid mahu dibuat daripada Sandakan ke Kota Kinabalu ke Kudat dan sebagainya tetapi sampai bila ini dan kita ingin tahu apakah langkah-langkah yang telah diambil oleh pihak kementerian untuk memastikan supaya black out di negeri Sabah ini dapat dikurangkan sebab ini mengakibatkan banyak masalah kepada rakyat. Saya juga ingin mengambil peluang ini untuk bertanya apakah soal pampasan setelah semasa pembinaan grid daripada melawat dari Kota Kinabalu ke Kudat yang telah melalui kawasan saya di Tuaran sudah diselesaikan. Dan apakah lagi masalah-masalah yang dihadapi sebab rakyat di kawasan Tuaran masih lagi jumpa dengan saya tentang permasalahan yang mereka hadapi dalam hal ini. Tuan Pengerusi saya beralih kepada soal Rancangan Bekalan Air Negeri Sabah yang melibatkan RM465,000 ini. Sebenarnya ini melibatkan pembinaan tambahan loji di kawasan saya di Tuaran iaitu di Tambilaung, dan pihak Jabatan Air Negeri Sabah telah membina ini untuk memastikan supaya masalah bekalan air bagi seluruh bandar raya Kota Kinabalu dan juga di kawasan khususnya sampai ke Penampang dan juga barangkali sampai ke daerah Tuaran di daerah Papar di masa akan datang tidak menghadapi masalah. Iaitu apabila musim kemarau air masih boleh dibekalkan sebab walaupun air di Sungai Tuaran tohor kita boleh ambil daripada loji daripada empangan untuk di treat dan akhirnya dibekalkan ke kawasan Kota Kinabalu. Dan begitu juga semasa banjir sekarang ini kita menghadapi masalah tetapi setelah hal ini selesai masalah bekalan air dapat diatasi. Dan tentu sekali kita menyokong, selama ini kita menyokong pembinaan loji ini. Persoalan di hadapan kita sekarang juga dipaparkan oleh pihak media ialah soal pampasan tanah-tanah yang telah diambil untuk pembinaan loji. Dan dalam hal ini saya selaku Ahli Parlimen Tuaran pun selama ini tidak terlibat tidak diberitahu tentang projek ini sehinggalah masalah pihak kontraktor telah menghadapi kebuntuan di mana orang-orang kampung pemilik-pemilik tanah tidak mahu pindah selagi projek ini pampasan tidak dapat diselesaikan. Dan saya sendiri terlibat selepas itu saya minta taklimat daripada pihak pejabat daerah lepas itu Pihak Jabatan Air telah memberi taklimat. Dan kita terlibat lepas itu kita minta supaya pihak kontraktor dan pihak yang terlibat dapat duduk bersama menyelesaikan masalah supaya kerja dapat diteruskan dan pampasan itu dapat dilaksanakan. Persoalan di sini ialah apabila projek-projek seperti minyak jalankan kita tidak libatkan supaya kita dapat membantu. Sudah menghadapi kebuntuan baru melibat kepada kita. Dalam hal ini Tuan Pengerusi apa yang menghairankan saya ialah pampasan terhadap sikap yang telah diambil apabila mengambil tanah-tanah orang-orang kampung ialah kalau mereka tidak dapat terima tawaran harga yang diberi kita boleh gunakan seksyen 3, Ordinan Tanah Negeri Sabah iaitu acquisition ambil sahaja. Kalau sikap begini tentu sekali tidak boleh menyelesaikan. Dan saya amat terkejut Tuan Pengerusi pada ketika itu saya di luar negeri secara kebetulan dengan tugas-tugas Parlimen dipaparkan oleh TV3 tentang masalah ini dan riuh seluruh Tuaran tentang masalah pampasan di Tambilaung tentang projek ini. Dan bila saya balik saya mengatakan kenapa pihak pejabat daerah pihak-pihak yang terlibat ini tergesa-gesa sedangkan kita ini sebenarnya dalam perbincangan. Dan sebelum mereka mengambil tindakan, saya sendiri sebagai Ahli Parlimen telah mengambil inisiatif untuk mencari tapak di mana kita boleh pindahkan 15 buah keluarga yang tidak mempunyai tanah pun di sana.